text: Grátandi mamman og deyði sonurin
text: #000000
text: 'Tornakrúna var ein av nógvu lutunum sum hettuklæddu skúðgonguluttakararnir brúktu at siga frá líðingarsøguni.
text: #000001
text: “Okkara katólsku páskir” var mítt persónliga heiti á páskaferð okkara til Sorrento í Italia. Havi hildið páskir í Bretlandi, men har er eingin munur á páskum og øðrum døgum. Vanligir arbeiðsdagar bæði skírishósdag og langafríggjadag, men møguliga hevur verið “Bank holiday” 2. páskadag – bretar eru sera trekir at áseta tjóðarfrídagar sum hoyra til ávísan trúarrætning.
text: #000002
text: Væntaði tí at uppliva okkurt spennandi her í Suðuritalia. Fyrsta eygleiðingin var tó, at hvørki skírishósdagur ella langi fríggjadagur eru frídagar, ið hvussu so er ikki fyri tey ið starvast innan øki sum eru viðkomandi hjá ferðafólki. Í so máta líkist Italia meira Bretlandi enn Føroyum. Í mun til átrúna líkjast Føroyar tó helst meira Bretlandi, við tað at átrúnaður er eitt sera álvarstungt fyribrigdi, sum onkursvegna er hátt hevjað yvir gerandisdegnum.
text: #000003
text: Katolikkar frambera kristna boðskapin heilt øðrvísi enn protestantar – men sigast skal eisini, at katolikkarnir brúka nógva orku, tíð og fólk til tess – kanska var tað eisini slíkt orku- og tíðarspill sum protestantarnir mótmæltu.
text: #000004
text: Grátandi standmynd av Mariu moy
text: #000005
text: Í Sorrento eru langi fríggjadagur tvær skrúðgongur, sum munkar skipa fyri. Tann fyrra er snimma á morgni, frá kl. 3 til kl. 6, og verður nevnd hvíta skrúðgongan. Allir menninir og dreingirnir (tí kvinnur sleppa ikki at luttaka!) eru klæddir í hvítum munkaklæðum við heilari hettu yvir høvdið, sum einans hevur tvey hol til eyguni. Henda skrúðgongan er fyri sorg Mariu moy, og luttakararnir (sera nógvir í tali, helst millum 1000 og 2000) bóru ymsar lutir sum høvdu samband við hendingarnar skírishósdag og langa fríggjadag: posa við 30 silvurpengum, tornakrúnur,kalik, útstappaðan hana, reyðan kirtil, terningar (soldátarnir brúktu jú terningar fyri at kasta lut um kirtilin hjá Jesusi), spjót, svamp, kross og nógv annað. Allir luttakararnir bóru okkurt, um ikki annað, so faklar. Í hvítu skrúðgonguni var høvuðsfigururin Maria, ein standmynd í fullari stødd, sum varð borin í akslahædd, so øll høvdu høvi at síggja hana. Mitt í øllum var eitt sorgarkór.
text: #000006
text: Nakað væl av fólki var til hvítu skrúðgonguna, men einki í muntil svørtu skrúðgonguna, sum var kl. 9 um kvøldið. Henda skrúðgongan er fyri deyða Krists, og líktist nakað væl tí fyrru, hóast tað eru tveir ymsir munkaordanir sum skipa fyri. Allir luttakararnir vóru nú í svørtum klæðum, men lutirnir vóru í stórna mun teir somu, tó at teir nú vóru settir í myrkari høpi. Kórið var eisini tað sama, og við sama sangi.
text: #000007
text: Stóri munurin var, at nú varð liggjandi standmynd av deyða likaminum hjá Kristusi borin gjøgnum býin, og aftaná kom Maria moy í syrgibúna, men nú hevði hon fingið eina bjarta krúnu.
text: #000008
text: Stemningurin til hesar báðar løturnar var sera góður, og minkti meg rættiliga nógv um Ólavsøku, tó at eingin var srliga ávirkað/ur. Barrirnar høvdu opið alla náttina, forelskað pør, børn, gomul – øll vóru saman um hesa løtu.
text: #000009
text: Standmynd við deyða likami Krists er partur av svørtu skrúðgonguni.
text: #000011
text: Siðurin við skrúðgongum langafríggjadag sigst vera komin til Suðuritalia við Jesuittum í 16. øld úr Spania.
text: #000013
text: Viðmerkingar eru vælkomnar ;) Cancel reply
text: #000015